उत्तर कोरियाका एक वरिष्ठ अधिकारीले बिबिसीलाई अन्तवार्ता दिंदै संयुक्त राष्ट्रसंघ र विश्व शक्ति राष्ट्रको प्रतिबन्धका बावजुद आफनो मिसाइल परीक्षणको कार्यक्रम जारी रहने बताए ।
उत्तर कोरियाका सहायक बिदेश मन्त्री हान सङ र्योलले साप्ताहिक, मासिक र वार्षिक रुपमा आणविक परीक्षण गरिरहने चेतावनी दिए ।
अमेरिकासंग सैन्य तनाव बढिरहेकाबेला आफनो आणविक कार्यक्रम भनै आवश्यक भएको उनले बताए । अमेरिकाले सैन्य शक्ति प्रयोग गरे विश्व युद्धको स्थिति आउने बताए ।
यसअघि अमेरिकी उपराष्ट्रपति माइक पेन्सले उत्तर कोरियासंगको रणनीति धैर्यताको सीमा नाघिसकेको बताउ“दै अमेरिकासंग नजिस्किन उत्तर कोरियालाई चेतावनी दिएका थिए ।
काठमाण्डौ, २१ साउन । प्रधानमन्त्री केपी शर्मा ओलीले ‘समृद्ध नेपाल, सुखी नेपाली’को नारा सफल बनाएरै छाड्ने प्रतिबद्धता गरेका छन् ।
सोमबार काठमाडौंमा हिरोसिमा स्मृति दिवसका अवसरमा नेपाल अफ्रो एसियन जनएकता मञ्चले आयोजना गरेको कार्यक्रममा प्रधानमन्त्री ओलीले समृद्ध नेपाल सुखी नेपाली सरकारको परिकल्पना भएको भन्दै सफल भएरै छाड्ने बताए ।
उनले विकासको कुरा गर्दा झुट खेती गर्दै द्वान्द्वको बिजारोपण गर्ने प्रयास भइरहेको भन्दै यसलाई चिर्दै अघि बढ्ने जिकिर गरे । त्यस्तै प्रधानमन्त्री ओलीले तीन वर्षभित्र काठमाडौंलाई सफा सहर बनाउने प्रतिबद्धता पनि जनाए । उनले मुलुकको विकास र समृद्धिका लागि जस्तोसुकै चूनौतिको पनि सामना गर्ने बताए ।